**Latvijas Pašvaldību savienība izsludina pieteikšanos konkursam attīstības sadarbības aktivitāšu īstenošanai ar Austrumu partnerības valstu pašvaldībām**

Latvijas Pašvaldību savienība izsludina pieteikšanos konkursam attīstības sadarbības aktivitāšu īstenošanai ar Austrumu partnerības valstu pašvaldībām **14.-29.11.2020. Eiropas Vietējās solidaritātes dienu ietvaros**!

Konkursā var piedalīties pašvaldības, kurām ir **sadarbības partneri** kādā no trim Austrumu partnerības valstīm: **Gruzijā, Moldovā vai Ukrainā**.

Atbalstāmās aktivitātes

Ilgums: aktivitātes notiek periodā no 14. līdz 29. novembrim (aktivitāšu īstenošanas laiks var būt īsāks).

Īstenošanas vieta: aktivitātes tiek īstenotas Latvijā, konkursa pieteikumu iesniegušās pašvaldības teritorijā.

Aktivitāšu mērķis: veicināt vietējo iedzīvotāju un politiķu izpratni par attīstības sadarbības aktivitātēm un sadarbību ar Austrumu partnerības valstu pašvaldībām.

Aktivitātēm jāietver kāda vai vairākas no Eiropas Savienības Austrumu partnerības [politikas mērķiem](https://data.consilium.europa.eu/doc/document/ST-6930-2020-INIT/en/pdf):

* kopā noturīgai, ilgtspējīgai un integrētai ekonomikai;
* kopā atbildīgām institūcijām, likuma varai un drošībai;
* kopā vides un klimata noturībai;
* kopā noturīgai digitālajai transformācijai;
* kopā noturīgai, godīgai un ietverošai sabiedrībai.

Aktivitāšu veidi

* pašvaldībai tiek piedāvāta iespēja uzaicināt vizītē Austrumu partnerības valsts pašvaldības (sadarbības pašvaldības) pārstāvjus periodā no 14. līdz 29. novembrim\*;
* radošie un kultūras pasākumi, iesaistot vietējos iedzīvotājus un Austrumu partnerības valstu pašvaldību pārstāvjus, arī sadarbībā ar vietējām mākslas un mūzikas skolām (tostarp hibrīda pasākumi, piemēram, attālināti kopīgi sagatavojot dziesmu vai deju un to publicējot *YouTube* vai kādā citā kanālā);
* informēšanas kampaņas par attīstības sadarbību un attīstības izglītību;
* labās pieredzes apmaiņa (vizītes, tikšanās u.tml.);
* tematiski semināri, darba grupas, izstādes;
* jauniešu aktivitātes;
* skolēnu zīmēšanas konkurss par sadarbības tēmu starp Latvijas un Austrumu partnerības valstu pašvaldībām;
* vebināri hibrīda vai attālinātā formā video komunikācijas platformās (piemēram, *Zoom*, *Webex*, *MS Teams*);
* informēšana par [ANO Ilgtspējīgas attīstības mērķiem](https://www.pkc.gov.lv/lv/attistibas-planosana/ano-ilgtspejigas-attistibas-merki) un to iekļaušanu pašvaldības plānošanas dokumentos un ikdienas aktivitātēs tiks uzskatīta par priekšrocību vērtējumā.

\* Ņemot vērā neiespējamību precīzi prognozēt epidemioloģisko situāciju saistībā ar COVID-19 izplatību un ceļošanas ierobežojumus, lūdzam pašvaldības piedāvājumā sagatavot arī “Plānu B”, iekļaujot plānotās aktivitātes gadījumā, ja Austrumu partnerības valsts pārstāvji nevarēs ierasties Latvijā. Šādā gadījumā kopīgi ar Austrumu partnerības valstu pārstāvjiem aktivitātes var rīkot hibrīda formātā vai attālināti. “Plāna B” gadījumā izdevumi no budžeta pozīcijām par ceļa un uzturēšanās izdevumiem tiks pārcelti uz pārējām budžeta pozīcijām.

Pieejamais finansējums laureātiem

Konkursa laureātiem – katrai no četrām pašvaldībām – būs iespēja saņemt **finansējumu šādu** izdevumu finansēšanai:

* Austrumu partnerības valstu pašvaldību pārstāvju ceļa izdevumi: EUR 900;
* Austrumu partnerības valstu pašvaldību pārstāvju uzturēšanās izdevumi (viesnīca): EUR 540;
* ēdināšana pasākumos (kafijas pauzes, pusdienas): EUR 620;
* komunikācijas aktivitātes (materiāli radošajām darbnīcām, balvas skolēnu zīmēšanas konkursu laureātiem): EUR 250.

Iesniegšanas termiņš

Pieteikumu iesniegšanas termiņš ir **2020. gada 10. septembris.**

Vērtēšanas kritēriji

Vērtēšanas kritēriji pievienoti kā pielikums konkursa uzsaukumam.

Kā iesniegt pieteikumu?

Aktivitāšu pieteikums kopā ar budžeta tāmi jānosūta uz e-pastu [agita.kaupuza@lps.lv](file:///C%3A%5CAgita%5CPlatforma%5CSGAII%5CEDLS%5Ckonkurss%5Cagita.kaupuza%40lps.lv); formas atradīsiet dokumenta pielikumā.

Informācija par projektu

Aktivitātes tiks finansētas no Latvijas Pašvaldību savienības īstenota un [Eiropas Savienības līdzfinansēta projekta](http://platforma-dev.eu/about-the-fpa/) „Strādājot kopā iespēju sniegšanai vietējām un reģionālajām pašvaldībām attīstības veicināšanai ES partnervalstīs” līdzekļiem un ar Latvijas Republikas Ārlietu ministrijas līdzfinansējumu.

Projekts „Strādājot kopā iespēju sniegšanai vietējām un reģionālajām pašvaldībām attīstības veicināšanai ES partnervalstīs”  tiek īstenots ES tematiskās programmas „Pilsoniskās sabiedrības organizācijas un vietējās pašvaldības” ietvaros. Tā vadošais partneris ir Eiropas Vietējo un reģionālo pašvaldību padome (CEMR), un tas tiks ieviest līdz 2021. gadam. Līdztekus Latvijas Pašvaldību savienībai (LPS) projektā iesaistījušies vēl 26 partneri, pārstāvot gan pašvaldību asociācijas, gan atsevišķas vietējās un reģionālās pašvaldības. Projekta ietvaros Latvijas pašvaldību auditorijai tiek rīkotas diskusijas un semināri par attīstības sadarbības un izglītības tematiku, kā arī ANO Ilgtspējīgas attīstības mērķiem. Tāpat kopš 2016. gada ik gadus tiek rīkotas [Eiropas Vietējās solidaritātes dienas](http://localsolidaritydays.eu/), lai informētu pašvaldības un iedzīvotājus par attīstības sadarbību un attīstības izglītību. Papildu informāciju par Eiropas Vietējās solidaritātes dienām atradīsiet tām veltītajā [mājas lapā](http://localsolidaritydays.eu/).

Vairāk informācijas: Agita Kaupuža, padomniece ES jautājumos (e-pasts: [agita.kaupuza@lps.lv](file:///C%3A%5CAgita%5CPlatforma%5CSGAII%5CEDLS%5Ckonkurss%5Cagita.kaupuza%40lps.lv); tālr. 26430728).

*1.pielikums*

***Eiropas Vietējās solidaritātes dienas. Vietējo pasākumu ideju piedāvājuma apraksts***

1. ***Vispārīga informācija: idejas pieteicējs***

|  |  |
| --- | --- |
| Pieteicējs (pašvaldības nosaukums, kontaktpersona un kontaktinformācija) |  |
| Aktivitāšu īstenošanā iesaistītie sadarbības partneri, nevalstiskās organizācijas |  |
| Aktivitāšu īstenošanas laiks |  |
| Aktivitātēs iesaistītās Austrumu partnerības valstis/pašvaldības |  |

|  |  |
| --- | --- |
| Īss pieteikuma iesniedzējas pašvaldības sadarbības pieredzes apraksts ar partneri Austrumu partnerības valstī (līdz 10 teikumiem) |  |

|  |
| --- |
| *Kopsavilkums*  |
| Idejas, pasākumu un aktivitāšu apraksts (līdz 200 vārdiem): | “Plāns B”: |
| Aktivitāšu mērķis: |  |
| Aktivitāšu mērķa grupas: |  |
| Sagaidāmie rezultāti: |  |

*2.pielikums*

***Eiropas Vietējās solidaritātes dienas. Vietējo pasākumu budžets***

|  |  |  |
| --- | --- | --- |
|  | No LPS pieprasītais budžets | Pašvaldības plānotais līdzfinansējums (ja nepieciešams) |
| Plānotās aktivitātes  |  |  |
|  |  |  |
|  |  |  |

*3.pielikums*

**Pieteikumu vērtēšanas kritēriji**

|  |
| --- |
| ***Konkurss Eiropas Vietējās solidaritātes dienu aktivitāšu īstenošanai (14.-29.11.2020.)*** |
| Pašvaldības nosaukums |
| **Atbilstības kritēriji** |
| ·         Pieteicējs atbilst visiem atbilstības kritērijiem (pieteicēja veids, atbilstīgas aktivitātes): JĀ/NĒ |
|  |
| **1.     Pieteikto aktivitāšu kvalitāte** |
| ·        Skaidri, atbilstoši mērķi un piemērota metodoloģija plānoto mērķu sasniegšanai. |
| ·         Aktivitātes plānotas taktiski, lai tiktu īstenotas laikā un ar iecerēto budžetu. |
| **2.     Inovatīva dimensija** |
| Plānotās aktivitātes piedāvā inovatīvus risinājumus iecerēto mērķu sasniegšanai konkrētajā mērķa grupā.  |
| **3.     Sadarbība un sinerģija starp pašvaldību un NVO aktivitāšu īstenošanai.**  |
| ·         Partneru iesaistīšanas līmenis, pārstāvētība un daudzlīmeņa partneru iesaistīšana aktivitāšu īstenošanā.  |
| **4.     Aktivitāšu nozīmīgums LPS attīstības sadarbības aktivitāšu kontekstā kopumā** |
| ·        Plānotās aktivitātes veicinās sabiedrības izpratni par attīstības sadarbību un attīstības izglītību.  |
| ·         Kapacitāte veicināt sabiedrības izpratni par attīstības sadarbību un attīstības izglītību pašvaldību kontekstā.  |
| ·        Kapacitāte iesaistīt vietējos iedzīvotājus attīstības sadarbības un attīstības izglītības aktivitātēs. ·     Iekļautas aktivitātes par ANO Ilgtspējīgas attīstības mērķiem. |
| **5.     Potenciālā ietekme** |
| ·         Mērķa grupas ir skaidri definētas, aktivitāšu rezultāti ir skaidri prognozējami.  |
| ·         Plānotās aktivitātes radīs īstermiņa un ilgtermiņa ietekmi uz mērķa grupu izpratni un to turpmāko iesaisti attīstības sadarbības un attīstības izglītības aktivitātēs.  |
| 6.     **Aktivitāšu ilgtspēja** |
| ·        Plānotās aktivitātes būs pamats turpmākām pašvaldības aktivitātēm attīstības sadarbības un attīstības izglītības jomā sadarbībā ar Austrumu partnerības valstīm, kā arī sabiedrības iesaistei attīstības sadarbības un izglītības aktivitātēs.  |